
DISSERTATIO  MEDICA, 

QUAEDAM 

DE 

APOPLEXIA  SANGUINEA 

COMPLECTENS ; 

QUAM, 

ANNUENTE  SUMMO  NUMINE, 

EX  AUCTORITATE  REVERENDI  ADMODUM  VIRI, 

D.  GEORGII  BAIRD,  SS.  T.  P. 

ACADEMIJE  EEINBURGENJE  PRAEFECTI; 

NECNON 

amplissimi  SENATUS  ACADEMICI,  consensu,  et 
nobilissimae  FACULTATIS  MEDI  CIE  decreto  ; 

Pro  ©rami  Doctoris, 

summisque  in  medicina  honoribus  ac  privilegiis 

RITE  ET  LEGITIME  CONSEQyENDIS  ; 
ERUDITORUM  EXAMINI  SUBJICIT 

CAROLUS  GUALTERUS  WELCHMAN, 

ANGLO-BRIT ANNUS. 


Quod  potui ,  feci. 


Ad  Calend.  Augusti,  hora  locoque  solitis. 

PATRI  CARISSIMO, 


EDVARDO  WELCHMAN, 

ARMIGERO, 

APUD  KINETON, 
in  Comitatu  Warwici, 

ARTEM  CHIRURGICAM  FELICISSIME  FACIENTI, 

S.  P.  D. 

Nidli,  Carissime  Pater ,  tam  rite  quam  tibi,  qui  ab  aetate 
prima  hucusque,  cum  cura  vere  paterna  me  fovisti,  studio¬ 
rum  meorum  primitiae  dedicari  queant :  Hoc,  igitur,  tenta - 
men,  heu  !  benef ciorum  eximiorum  multorum  leve  pignus ! 
sed  animi  in  te  semper  grati ,  et,  quocunque  terrarum  hospes 
deferar,  pietatis  haud  unquam  immetnoris,  praestaturi ,  testi¬ 
monium,  accipias  oro. 

Multos  annos  vivas  et  valeas,  aurae  felices  tibi  semper 
afflent,  scrusque  in  coelum  redeas ,  spero  et  imo  ex  corde 
voveo.  Vale. 

C.  G.  Welchman  Auctore. 


HISTORIA  MORBI. 

JVf  orbus,  de  quo  pauca  hisce  in  paginis  agere 
in  animo  est,  saepe  sine  dubio  occurrit ;  sed  non 
tam  frequenter  quam  vulgo  putetur :  quando- 
quidem  omnes  fere  morte  subitanea  correpti 
Apoplexiae  succubuisse  a  populo  dicuntur,  quam- 

vis  plurima  mala,  quibus  eorum  interitus  rite 
tribueretur,  existere  possint,  veluti  magni  vasis 
ruptio,  vel  materia  vomicae  in  pulmones  aut  in 
asperam  arteriam  sic  effusa,  ut  suffocatio  illic b 
excipiat,  et  similia,  quae  apoplexiam  mortis  in¬ 
tempestae  non  causam  fuisse  monstrant. 

f  }  |  f  *  i  *  s  >. .  '  ,  k  •  v 

Siquando  sensus  et  motus  voluntarius  plus  mi- 
nusve  deficiant,  cum  sopore,  simulque  motu 
cordis,  et  respiratione  adhuc  perstantibus,  (quae 
tamen  nonnihil  plerumque  laedantur),  Apoplexia 
vocatur. 

Plerisque  in  exemplis  morbus  subito  et  sine 
ullo  praenuncio  aggreditur  ;  et  homo,  vel  sta- 
tim  animam  edit,  vel  vitam  per  paucos  tantum 
dies  miserrime  terit.  Haud  raro,  autem,  multa 
indicia  satis  manifesta  ejus  accessum  praedicant, 
quae,  ut  a  malo,  et  natura  et  effectibus  tam 
gravi  et  lethali  praecaveatur,  attentionem  medici 
maximo  jure  sibi  vindicant ;  etenim  si  revera 
supervenerit,  vix  ad  eum  prorsus  depellendum, 
paralysi  nimirum  cujusdam  corporis  partis  per¬ 
manente,  unquam  valere  possumus. 


Haud 

Haud  absimile  esse  videtur,  sanguinis  impe¬ 
tum  caput  versus  auctum,  speciem  apoplexiae 
efficientem,  eos  qui  a  podagra  laborantes  repen¬ 
tino  mortui  fuerint,  jugulasse. 

Apoplexia  saepe  liaereditaria  existit,  seniores¬ 
que  potius,  scilicet  annos  quadraginta  et  plures 
natos,  quam  juniores  afficere  reperitur ;  etiamsi 
bi  ne  incolumes  quidem  evadent,  dummodo  pro¬ 
clivitas  fuerit  magna,  et  validae  causae  excitan¬ 
tes  adhibitae,  et  saepenuinero  repetitae.  Obesi 
quoque,  et  habitus  corporis  pleni,  parum  se  ex¬ 
ercentes,  cibo  lauto  et  multo  meracis  potus 
utentes,  iique,  quibus  vultus  tumidus,  caput 
magnum  et  cervix  perbrevis  sunt,  magis  huic 
morbo  objiciuntur. 

^  v  jiaqj  ilii  Ali  J  JiJ.J 

Affectiones  animi,  et  mentis  vires  plurimum 
semper  fere  mutantur  et  laeduntur,  hocque  in 
statu  diu  manent,  postquam  symptomata  maxime 
urgentia  superata  fuerint.  Memoria  imprimis 
adeo  imminuta  est,  ut  res  in  mente  sana  im¬ 
pressionem  validissimam  et  satis  diuturnam  fac¬ 
turas 

luras  aegrotus  reminisci  nequeat ;  et  conditio 

“iSCjUo  " 

demum  a  fatuitate  haud  multum  remota  fre- 

-IIJS  lOTDOqo 

quentius  indueta  fuit. 

Sensus  externi  quoque,  praesertim  visus,  tac«* 
tusque,  una  cum  loquelae  facultate,  saepe  minu¬ 
untur,  vel  nonnunquam  omnino  desunt. 

Si  aliquis  unam  accessionem  experiatur,  ut  ad 
reditum  posthac  maxima  proclivitas  inducatur, 
satis  superque  docuit  experientia  ;  et  aeger  ab 

accessu  tertio,  yita  salva  evadere  rarissime  obf 

-  -  .  •'  .  . 


servatus  fuit. 

■ 

Illum  igitur,  qui  periculum  semel  effugerit, 

ab  omni  causa  excitante  maxima  cum  cura 

D  ■  ‘  e  t  .  ■* 


praecavere  valde  oportet ;  quippe  quia  aberra¬ 
tio  vel  levissima,  a  solito  vitae  genere  tempera- 
to  in  magnum  discrimen  eum  adducere  pox- 
sit.  . 

niija&i.  —  ---  - 

Apoplexiae  apud  Doctorem  Cullen  definitio 
hqec  est :  “  Motus  voluntarii  fere  omnes  immi- 

i5i  nuti,  cum  sopore  plus  minus  profundo,  super- 


it 


stite  motu  cordis  et  arteriarum. ”  Speciei  au- 
tem  Sanguineae  apud  eundem  sic  invenimus  ; 
“  Apoplexia,  cum  signis  plethorae  universalis  et 
“  praecipue  capitis 

= Hili  01  'rapi; 

Signa  bene  multa,  et  peculiaria,  ut  supra  dicr 
tum  est,  hunc  morbum  praecedunt,  quorum 
pauca  hic  enumerare  liceat. 

Dolor  imprimis  capitis  frequens,  sanguinis  ad 
faciem  fluxus,  ejusque  e  naribus  et  e  venis  hae- 
morrhoidalibus  profluvia,  quae  in  corpore  ple- 
thoram  manifeste  ostendunt. 

-4,  Isse mM  0,  -trf  Ifcrj  ,  iHIIlil 

■  ■  ■■  i  j  [U1JUJ  ■■  4  '  i  * 

Nausea,  vomitus,  flatus  eructationes,  aliaque 


•:  ,f  q.  .i  I  *  n  • 

dyspepsiae  indicia,  haud  raro  praenuncia  spectan¬ 
tur,  quae  nunc  a  consensu  ventriculum  inter  et 


cerebrum  intercedente,  nunc  ab  ipso  ventriculo 
se  male  habente,  scilicet  usu  victus  nimis  lauti, 
et  liquorum  spirituosorum  vel  fermentatorum 


debilitato,  pendere  videntur. 

=immi  aor&Aio  sti-a  r— •. 


Quidam 

Quidam  stupor  mentem  subinde  rapiens,  et 


brevi  decedens  ;  auriumque  tinnitus,  vel  inter¬ 


dum  surditas  perfecta  ;  oculorum  hebetudo,  vel 
tota,  sed  perbrevis  visus  privatio,  aliaque  hujus 
sensus  vitia,  veluti  muscae  volitantes,  et  visus 

duplex, et  strabismus, quae,  vis  retinae  imminutae, 

?•>  *  _ 

et  musculorum  oculi  paralyticorum,  ideoque  ad 
munera  sua  parum  valentium,  clara  testimonia 
habeantur. 


Homines  alicujus  membri,  vel  hujus  unius 
musculi,  aliquando  etiam  per  aliquot  menses 
ante  morbi  accessum,  torporem  saepe  experiun¬ 
tur. 


Oscitatio  frequens,  debilitas,  et  ad  animi  deli¬ 
quium  proclivitas,  vertigo,  cogitationes  vagan¬ 
tes,  in  iis  ad  apoplexiam  praedispositis  occur¬ 
rentes,  attentionem  potissimum  semper  postu¬ 
lant,  ‘  * 

i  * 

Memoriae  defectus  interdum  tantus  est,  ut  res 
maximi  momenti  nullo  modo  retinere  queat. 

Hujusmodi 

Hujusmodi  exemplum  Doctor  Gregory,  in  ejus 

j  r  7  j 

Praelectionibus  eximiis  narrat,  quandam  foemi- 
nam  tam  immemorem  fuisse  factam,  ut  neque 
quot  liberos  habebat,  neque  quos  eorum  nuptos, 
recordari  posset.  Dolor  etiam,  et  sensus  ponde¬ 
ris  vel  tensionis  per  frontem,  incubus,  manus 
tremores,  inter  indicia  apoplexiae  instantis  cha- 
racteristica  recenseri  debent. 

t 

Siquando  balbutiat  vel  in  quavis  corporis  parte 
debilitas  sit,  vel  titubet,  vel  demum  subito  sine 
ulla  causa  evidente  corruat,  plurimum  est  quod 
timeamus,  et,  ut  a  morbi  accessu  instante  prae¬ 
caveatur,  statim  consilia  capiamus. 

Proclivitas  haereditaria,  aetas,  formaque  capi¬ 
tis  et  cervicis,  medici  attentionem,  ut  malum 
bene  praevertatur,  recte  omnino  vindicant;  plus¬ 
que  adhuc  obesitas,  plet  hora  vel  habitus  ple¬ 
nus,  quippe  quae  multo  facilius  sublevari  pos¬ 
sunt. 

It  •'  -  jv>>  -  '  G  'r'  ■" ;  1  ‘  i  ;  •  ^  : .  v 

Symptomata  apoplexiae  jam  praesentis,  alia 
atque  alia  quod  ad  severitatem,  diversis  in  exem¬ 
plis,  se  produnt. 

Sopor  interditm  imperfectus  est,  stupor,  scili¬ 
cet,  quodammodo  existens,  aeger  autem  adstan- 
tium  dicta,  quamvis  in  comate  profundo  esse  vi¬ 
deatur,  distincte  audit  et  intelligit.  Interdum 
vero  perfectus  reperitur,  neque  sentire,  neque 
quidem,  stimulantibus  vel  validissimis,  e  somno 
excitari  saepe  queat. 

Motus  voluntarius  quoque  plus  minus  minui¬ 
tur,  nunc  in  uno  latere ;  nunc  in  partibus  tan¬ 
tum  quibusdam,  veluti  in  musculis  oculorum 
aut  oris  ;  nunc  demum  totum  corpus  resolvitur ; 
et  quidam  singulares  casus  observati  sunt,  in  qui¬ 
bus  musculi  lateris  alterius  resolvebantur,  alteri¬ 
us  convellebantur. 

Pulsus  varius  est ;  vel  frequens,  validus,  plenus 
et  durus ;  vel  tardus,  debilis  et  irregularis ;  et 
mutationes  multas  et  magnas  saepe,  in  brevi 
temporis  spatio,  patitur. 


Inter 

Inter  medicos  plerumque  constat,  compres¬ 
sionem  cerebri  modicam  semper  fere  pulsum 
celeriorem  facere,  et  pressuram  valde  auctatn 
effectum  prorsus  contrarium  praestare. 

...  iis :  j*  ?  •  >  '■ 1  T- i  ■  V  >•  f  O' .  tfK  ? 

In  quibusdam  apoplexiae  casibus,  facies  co¬ 
loris  rubri,  interdumque  ad  lividum  spectan¬ 
tis;  in  aliis,  autem,  pallida  est,  et  cadaverosa. 
Saepe  quidem  fluxus  sanguinis  ad  caput  tantus 
est,  Ut  arteriae  temporales  et  caroticae  forti¬ 
ter  micare  observentur.  Facultas  devorandi 


vel  amissa,  vel  tantum  difficilis  et  impedita 
est.  - 


-  mi  e:  .  c-  -  ^  ont?  m  eiiov  ,iiiS 

« 

Status  alvi  nonnimquam  a  solita  niliil  muta¬ 
tus  ;  sed  frequentius  adeo  pertinaciter  consti¬ 
patus  est,  ut  purgantia  vel  validissima  ad  eam 
movendam  aegerrime  valeant.  C onditiones  quo¬ 
que  urinae  organorum  penitus  diversae  aliis 


aliisque  in  exemplis  existunt ;  nempe,  aeger 
aut  nihil  omnino  reddere  possit,  aut  stillicF 
diam  constans,  malum  vere  molestissimum, 
fiat ;  haec  a  sphincteris  paralysi,  aliarum 

•  i  •  ■  -t-  r'i^r  -rfc  '•?> 

b  vero 

vero  fibrarum  vesicae  musculosarum,  illa  pen¬ 
dens. 

C  iti  'i  ii  5  1» 4  1  •  .•  ■  :  :: 

Stertor  inter  spirandum,  quod  tam  saepe  ce¬ 
rebrum  compressum  comitatur,  aliquando  in  hoc 
morbo  abest.  Pupilla  vel  contracta  vel  praeter 
solitum  dilatata  spectatur,  et  praesertim  sub  fi¬ 
nem  lethalem  valde  patula,  neque  lucis  stimtdo 
utcunque  valido  parens. 

Secretiones  plerumque  impeditae  ;  sudor,  ta¬ 
men,  profusus  saepe  erumpit,  et  fere  haud  faus¬ 
tum  indicium  habeatur,  quia  vasa  extrema  mul¬ 
tum  relaxata  ostendat,  mortem  que  frequenter 
praecurrat.  Tactus  ubique  corporis  plus  minus 
diminutus,  paralysin  nonnunquam  comitatur, 
earumque  imprimis  partium  quae  maxime  re¬ 
solvuntur,  quamvis  nihil  hujusmodi  in  aliis  casi¬ 
bus  accidat.  Aeger,  etiam  cum  loqui  non  po¬ 
test,  ejus  manum  ad  caput  subinde  admoveat, 
certum  indicium  doloris  ibi  loci  acuti  existentis. 
Musculi  lingua  adeo  paralytici  fiunt,  ut  ne  co¬ 
natu  quidem  ullo  eam  ex  ore  extrudere  queant, 

vel 

vel  si  quod  factum  sit,  ad  unum  fere  latus,  quod¬ 
que  primo  aspectu  mirum  videatur,  ad  latus  re- 

'  > 

solutum,  impellatur ;  cujus  rei  tamen  ratio  mi¬ 
nime  obscura  est. 

Partes  corporis  quae  paralyticae  fiunt,  prae¬ 
sertim  si  a  venenis  metallicis  in  id  receptis,  vel 
alio  modo  ei  admotis,  veluti  a  plumbo,  arseni¬ 
co,  &c.  paralysis  oriatur,  fere  multum  marces^ 
eunt. 

Denique  observare  hic  liceat,  hominem  hoc 
morbo  aggressum,  subito  corruere  cum  sensu  et 
motu  voluntario  perditis,  difficultate,  et  stertore 
spiritus,  palpebris  vel  penitus  occlusis,  vel  levi¬ 
ter  apertis,  facie  rubra  vel  coloris  purpurei,  pul- 
su  duro,  valido,  et  pleno.  Sanguis  e  vena  mis¬ 
sus  cum  coiit,  crustam  coriaceam,  omnino  ei 
similem,  in  omnibus  morbis  inflammationem 

*  -f,  '  '  '  '  '  ^  ‘  '  .£  /..J  ” 

habentibus,  observatae,  semper  fere  praebet. 


CAUSAE 

Causae  hujus  morbi  excitantes  plurimae  ex- 

istunt,  quarum  vero  omnes  auctum  sanguinis 
caput  versus  impetum  efficiendo,  vel  ejus  redi¬ 
tum  aliquo  modo  impediendo,  suum  effectum 
pocivum  magis  vel  minus  praestant. 

Aii  duby  ,coxa£t!A7^  riffi/,  _■  :y--At  A  anatis 

Usus  liquorum  spirituosorum  frequentissima 
qt  validissima  causa  exoitans  esse  haud  injuste 
recenseatur ;  et  hi  non  modo  ad  caput  sanguinis 
quantitatem  majorem  impellendo,  sed  etiam  si 
in  ventriculum  magna  copia  recepti  fuerint, 

affectu  in  cerebro  t  an  quam  specifico  nocere  vi- 

% 

dentur.  Exercitatio  vehemens,  qualiscunque 
sit,  saepe  et  facile  eum  inducit ;  veluti  risus  im¬ 
modicus,  tussis,  sternutatio,  vomitus,  cantus  vel 
clara  voce  loquens,  nixusque  ad  alvum  evacuan¬ 
dam  validus. 

Balneum 

Balneum  quoque  calidum  et  electricitas  cau¬ 
sae  possunt  enumerari.  Burserius  casum  duo¬ 
rum  Germanorum  militum,  fratrum,  narrat,  qui 
postquam  fumum  Nicotianae  tabaci  plurimum 
in  ora,  pignore  opposito,  inhalaverant,  subito 
apoplectici  mortui  sunt. 


Plena  et  diuturna  inspiratio,  et  caput  ki  situ 
inclinato  diu  retentum,  aliqatenus  sanguinis  ab 
eo  reditum  impediunt,  ideoque  apoplexiam  ex¬ 
citant.  Affectus  animi  excitantes,  veluti  ira, 
et  gaudium ;  excessus  veneris,  vapores  narcotici, 
multum  caloris  externe  corpori  admoti,  qualis 
praesertim  in  magnis  conventibus  accidit,  po- 
teritissimae  causae  excitantes,  et  hic  etiam  prae- 
disponens,  merito  existimantur.  Ingens  vis  ca¬ 
piti  illata,  ebrietas  quocunque  modo  inducta,  li¬ 
gaturae  circa  collum  firmiter  constrictae,  tu- 
plores  ibi  loci,  et  in  thorace,  vasa  sanguinem  re¬ 
ducentia  ita  comprimentes,  ut  congestio  intra 
caput  inducatur,  quae  etiam  a  statu  vasorum 
ipsorum  morboso  fiat,  inter  causas  excitantes 
jure  recensentur. 


Ventriculus 

Ventriculus  quovis  cibi  aut  potus  genere, 
sed  praecipue  naturae  valde  stimulantis  multum 
distentus,  et  demum  quicquid,  vel  sanguinis  re¬ 
ditum  impediendo  vel  praeter  solitum  ejus  af- 
fluxum  efficiendo,  congestionem  in  cerebro  in¬ 
ducere  potest,  apoplexiam  sanguineam  excitet ; 
et  hoc  modo  ratio  cur  caput  subito  volutum, 
corpore  simul  immoto,  hunc  morbum  faciat,  fa¬ 
cile  reddi  queat.  In  hominibus  malo  valde 
praedispositis,  sanatio  ulcerum  veterum,  quae 
multum  puris  effundere  solebant,  et  epistaxis 
per  intervalla  rediens  suppressa,  et  haemor¬ 
rhoides  curatae,  huic  ortum  saepe  dederunt. 

J  -  TT"- 

Paralysis  quae  in  junioribus  interdum  accidere 
observatur,  a  convulsionibus  et  epilepsia  fre¬ 
quenter  repetitis  plerumque  oritur. 

Frigus,  uti  causa  excitans  hic  non  praeter¬ 
mittendum  est,  et  si  aequum  sit,  casum  in  Diario 
Chirurgico  et  Medico  Doctoris  Duncan  memo¬ 
ratum,  et  a  Doctore  Kellie  apyd  Letham  trac¬ 
tatum,  citare  volui,  quia  non  tantum  effectus 
frigoris  intensi  insignes  docet,  sed  etiam  exern- 
'  <  pium 

pium  est  eximium  illius  assiduitatis,  et  ingenii, 
et  scientiae  medicae,  propter  quae  hic  semper 
clarius  enituit,  et  profecto  oh  quae  solum  omnis 
medicus  honorem  laudemque  meretur.  Juvenis 
annorum  sexdecim,  et  socii  aliqui,  in  naviculam 
ad  horam  post  meridiem  secundam  ingredieban¬ 
tur,  atque  hinc  illinc  in  sinu  navigantes,  cum 
portum  denuo  circiter  horam  quartam  petebant, 
in  vado  linter  illisit.  Socii  se  refectos  redituros 
polliciti  eum  reliquerunt.  Paulo  post  e  littore 
quidam  nautae  in  puppi  extensum  eum  prospi¬ 
ciebant  ;  sed  dormire  credentes,  nihil  mali  per 
aliquot  horas  suspicabantur ;  quo  tempore  fri¬ 
gidus,  sensu  carens  inveniebatur,  et  ad  domum 
vicinam  illico  afferebatur.  Ibi  Doctor  Kellie 
ante  focum  resupinum,  fere  exanimem,  totum 
corpus,  praeter  vultum,  cui  color  naturalis  fuit, 
pallidum,  cadaverosum,  et  admodum  frigidum, 
motu  et  sensu  deficientibus,  brevi  videbat. 
Maxilla  decidebat ;  respiratio  vix  percipienda  ; 
sed  pulsus  distincti,  quamvis  irregulares,  et  tardi 
sentiebantur ;  oculi  lucis  stimulo  immobiles  ma¬ 
nebant  y  pupillae  dilatatae,  irregulariter  c6n tra¬ 
hebant. 

bebant,  perinde  ac  eos  hominis  jam  mortui  in¬ 
terdum  Doctor  Kellie  perspexit.  Humiditas 
coeli,  frigoris  effectibus  multum  favebat ;  et 
aeger  ipse,  prius  a  fatigatione  et  inedia  infirma¬ 
batur  ;  sed  idoneis  remediis  fortunatus  ad  sanb 
tatem  fuit  redactus. 

Exemplum  notabile  hujusmodi  frigoris  ef¬ 
fectuum,  memoratur  in  tomo  secundo  celeber¬ 
rimi  Centurionis  Cooke  cursuum  maritimo¬ 
rum,  a  Doctore  Hawksworth  editorum ;  sed 
non  oportet  narratio  propter  longitudinem  hic 
locum  habeat. 

Illustrissimus  Boerhaavius  cum  iter  in 
curru  leviore  per  Bataviam  faciebat,  ab  al¬ 
gore  in  maximum  vitae  discrimen  versabatur. 
Torpor  per  omnia  membra  primo  serpsit,  et 
paulatim  cupido  dormiendi  tanta  fiebat,  ut  ne 
amplius,  quamvis  periculi  minime  fuit  ignarus, 
resistere  posset.  Auricula,  qui  ab  casuum  simi¬ 
lium  experientia  ejus  effectum  lethiferum  cog¬ 
noverat,  eum  diu  frustra  convocans,  flagellum 

libere  applicavit,  quo  parum  dubii  sit,  quin  a 
morte  instante  eriperet. 

Frigus  in  hoc  morbo  excitando  agere  ita  vi- 
detur,  ut  sanguis  a  corporis  superficie  depella¬ 
tur,  ideoque  congestio  in  partibus  internis,  im¬ 
primis  in  cerebro,  fiat ;  quo  compresso,  iste  so¬ 
por,  tam  apoplexiae  similis,  fere  non  resisten¬ 
dus,  accidit,  et  si  non  diligenter  caveatur,  et  fes¬ 
tinanter  fugatur,  vix  non  hominem  exfinguere 
poterit. 

Demum,  quosdam  valde  proclives,  nulla  causa 

excitante  admota,  adoriri  observatur,  scilicet, 

praedisponens  facta  sit  causa  excitans.  In  ple- 

* 

risque  tamen  exemplis,  aliquid  praeter  causam 
praedisponentem,  nunc  leve,  nunc  gravius,  ut 
morbus  insultet,  efficit.  Denique  ista  con¬ 
stipatio  senibus  familiaris,  plethoram  gig¬ 
nendo  et  congestioni  favendo,  proclivitatem, 
siqua  profecto  in  corpore  adfuerit,  maxime 
auget. 


c 


Praecipuae 

Praecipuae  causae  praedisponentes  hae  sunt, 
nempe,  plethora  generalis  ;  victus  nimis  lautus, 
ususque  liquorum  spirituosorum  et  fermentato¬ 
rum  quotidianus ;  caput  praeter  solitum  mag¬ 
num,  collum  breve  ;  assuetae  evacuationes  sup¬ 
pressae  ;  et  aetas  provecta. 

fi  ;  .  .  ■ 


DIAGNOSIS. 

DIAGNOSIS. 

Morbi  quibuscum  Apoplexia  Sanguinea  con¬ 
fundi  possunt,  perpauci  inveniuntur.  Syncope, 
Epilepsia,  et  interdum  Hysteria,  fere  enumeran¬ 
tur.  Ab  horum  primo  facile  dignoscatur  motu 
cordis  et  arteriarum  haud  deficiente,  stertore 
spiritus,  et  colore  faciei  livido. 

In  Epilepsia,  convulsiones  laterum  corporis 
amborum  vehementes,  praecipue  vultus  muscu¬ 
lorum,  ex  ore  spumans,  et  aura  epileptica  prae¬ 
cedens,  ab  apoplexia  satis  et  facile  eam  distin¬ 
guunt. 

Vix  aut  ne  vix  quidem,  ut  opinor,  inter  hanc 
et  Hysteriam  confundatur,  quanquam  in  exem¬ 
plis  quibusdam  foeminarum  habitus  pleni,  et 
valde  obesarum,  symptomata  haud  apoplexiae 
absimilia  nonnunquam  se  produnt  ;  plerumque 
autem  pulsus  naturalis,  respiratio  irregularis, 

scilicet 

scilicet  nunc  tarda,  nunc  festinata,  suspiratio, 
convulsiones,  vel  totius  corporis  contortiones, 
globus  Hystericus,  diagnostica  satis  valida  ha¬ 
beantur. 

Ebrietas  aegerrime  ab  hoc  malo  aliquando 
distinguitur,  et  eo  magis  quod  apoplexia  mox 
post  multum  vini  hausti  accidere  possit ;  pulsus 
vero  parvus,  debilis,  et  frequens,  cum  facie  pal¬ 
lida,  et  peculiari  stolido  oculorum  aspectu,  in 
diagnosi  formanda  utilissimus  est.  Oportet 
etiam  historia  vitae,  et  aegri  pristinae  valetudi¬ 
nis  nunquam  negligatur. 


PROGNOSIS. 

PROGNOSIS. 

Cum  organum  et  vitae,  et  sanitati  tam  neces¬ 
sarium,  in  hoc  morbo  laesum  esse  reputemus, 
certe  oportet,  ut  de  fine  sive  laeto,  sive  infelici, 
cautissime  praedicamus.  Si  aeger  juvenis  sit, 
vitamque  temperatam,  et  pudicam  degerit,  an¬ 
te  que  omnia  si  impetus  lenis  fuerit,  et  sympto¬ 
mata,  idoneis  remediis  adhibitis,  multum  et  cito 
se  remiserint,  parum  fere  obstat,  quo  minus  pro- 
gnosin  quodammodo  faustam  statuamus. 

Contra  autem  siquando  morbum  signa  vehe¬ 
mentia,  veluti  sensus  et  motus  voluntarius  om¬ 
nino  deficientes,  stertor  spiritus,  sopor  altissi- 
mus,  vultus  plurimum  suffusus,  pulsus  parvus, 
debilis  et  irregularis,  sudores  per  totum  corpus 
frigidi  et  viscidi,  pupillae  dilatatae,  neque  lucis 
stimulo  parentes,  comitentur,  et  ne  sanguinis 
missioni  cedant,  quod  effusionem  alicubi  in  ce¬ 
rebro 

rebro  factam  semper  fere  docet,  sed  praefracte 
persistunt,  cum  urinae  et  alvi  evacuationibus 
invitis,  exitus  infaustissimus  est  expectandus  ; 
eoque  in  angusto  magis  spes  erit,  quo  plures  ac¬ 
cessus  expertus  fuerit. 


HAT  IO 


i  i 

RATIO  MEDENDI. 


Cum  proclivitas  cujuscunque  corpori  haeret, 
et  morbi  instantis  indicia  plane  perspiciuntur, 
vel  magis  adhuc,  si  priusquam  eum  detinuerit, 
oportet  regimen  antiphlogisticum  strictius  prae¬ 
scribatur  ;  veluti  a  liquoribus  fermentatis  et  spi- 
rituosis  abstinentia,  cibus  praecipue  ex  frugibus, 
potus  ex  aqua,  cujus  vero  quo  minus,  eo  me¬ 
lius. 

Sales  medii  purgantes  frequenter  exhibiti,  ita 
ut  aliquandiu  alvus  bis  terve  in  die  cieatur,  ex¬ 
ercitatio  modica  et  crebra,  haud  immerito  per¬ 
utilia  laudantur. 

Fonticulus  alicubi  in  corpore  excitatus,  san¬ 
guinis  detractio  per  cucurbitulas  cruentas  vel 
hirudines  admotas,  semper  conveniunt  ;  neque 
parum  commodi  praebent.  Hujus  missio  autem 

generalis 

generalis  saepe  iterata,  plus  nocere  quam  prodesse 
fere  reperietur,  quippe  quae,  ut  bene  notum  est, 
sanguinis  molis  incremento  nonnihil  faveat, 
ideoque  proclives  malo  magis  opportunos  red¬ 
dat  ;  qui  certo  tempore  anni  quidquam  humo¬ 
ris  ejus,  via  arte  factd,  amittere  assueti,  si  forte 
hanc  consuetudinem  neglexerint,  statim  male 

quodammodo  se  habent ;  et  plethora  sic  inducta, 

» 

spontaneis  sanguinis  profluviis  se  ipsam  exo¬ 
nerare  Natura  conatur,  cujus  aemuli  nunquam 
in  aegris  talibus  huic  non  animum  attendere  de¬ 
bemus. 

Remedia,  apoplexia  jam  aggressa,  efficacissi- 
ma  admodum  prompte  adhibenda  sunt,  quorum 
omnium  optimum  aestimatur  venaesectio.  Cum 
ad  aegrum  primuiq  advenimus,  in  locum  spa¬ 
tiosum  afferendus  est;  ejus  caput  et  humeri 
elevanda ;  et  quicquid  sanguinis  reditum  ex  illo 
impediens,  uti  ligatura  circa  collum,  &. c.  remo¬ 
veri  debet ;  deinde,  ipso  fagto,  sanguis  ad  uncias 
triginta,  vel  secundum  hominis  vires, abstrahatur, 
et  prout  res  postulaverit,  iteretur  ;  neque  a  qua 

corporis 

corporis  parte,  dummodo  satis  eliceatur,  multum 
refert. 

Si  ventriculus  a  eibi  aut  potus  onere  grave¬ 
tur,  vomitorium,  quale  corpus  minus  irritet,  et 
agitet,  ejusque  effectum  celerrime  efficiat,  sci¬ 
licet,  sulphas  zinci,  pulvis  ipecacuanhae,  vel  in¬ 
fusum  anthemidis  nobilis,  administrandum  sit  > 
vena  tamen  semper  prius  aperta. 

Purgatio  alvi  plena  etiam  instituenda  est,  cum 
devorandi  facultas  adhuc  manet ;  sin  minus 
enema  purgans  ejiciatur,  et  sic  frequenter  du¬ 
cenda,  donec  medicamenta  per  os  assumere  va¬ 
leat.  Validiora  purgantia,  nimirum,  gambogia, 
colocynthis,  j alapa,  et  eorum  quoque  copia  mag¬ 
na,  ut  alvus  satis  moveatur,  plerumque  requh 
rantur. 

Aqua  frigida,  vel  cum  aceto  mista,  vel  solutio 
salis  ammoniaci,  vel  aether,  capiti  abraso  et  aeri 
exposito,  multo  commodo  appliceptur.  Fortasse 

d  haud 

haud  ineptum  fuerit  interdum  crura  fovere  et 
calida  aqua  lavare. 

Si  aliquid  membrorum  paralyticum  factum 
esse  videbitur,  ad  omne  auxilium,  quod  ullo  modo 
ad  pristinum  statum  sentientem  reducere  possit, 
statim  confugiendum  est ;  et  ad  hunc  finem  ve- 
sicatorium  artui  affecto  admotum,  frictio  panno 
laneo  et  linimentis  stimulantibus  maxime  lau¬ 
dantur.  Porro,  aegrotus,  si  omnino  fieri  possit, 
eum  assidue  movere  debet ;  sin  minus,  conatus 
etiam  ipsi  movendi  multum  prodesse  reperien- 
tur,  et  semper  igitur  suadendi  sunt.  Scintilla 
electrica  in  paralysi  a  quibusdam  maxime  cele¬ 
brata  fuit ;  sed  de  ejus  utilitate,  nisi  in  iis  casi¬ 
bus  a  venenis  metallicis  assumptis,  veluti  post 
colicam  pictonum,  exortis,  aliquis  dubitandi 
locus  existere  queat» 


Haec 

Haec,  postremo,  sunt,  quae  de  Apoplexia  San~ 
guinea  dicenda  habui ;  et  quamvis  perplurima 
disputatione  digna  adhuc  supersint,  me,  his 
omissis,  magis  invitum  quam  conscium  errasse 
facile  confiteor,  igiturque  fretus  judicum  peni¬ 
tus  clementia,  hoc  tentamen,  qualecunque  sit, 
nunc  subjicio. 


FINIS, 

